Drie rowers dood toe wegkom-jaagtog skeefloop | Maroela Media
Drie rowers is dood toe die motor wat hul kort tevore geroof het, omgeslaan het. (Foto: SA Polisie)
Drie gewapende rowers is dood en twee van hulle vermeende makkers beseer – maar wel in hegtenis geneem – nadat hulle wegkommotor omgeslaan het.
Polisielede en lede van die opsporingsmaatskappy Tracker het die bende agternagesit ná 'n rooftog vroeër die nag in die Mpembeni-reservaat in die noorde van KwaZulu-Natal, het kol. Thembeka Mbele, polisiewoordvoerder in KwaZulu-Natal, gesê.
"'n 64-jarige man was glo by sy huis in die reservaat toe hy 'n klop aan die deur gehoor en gaan ondersoek instel het. Hy het die deur oopgemaak en is dadelik deur 'n groep mans terug in die huis gedwing. Hy is met 'n vuurwapen gedreig.
"Hulle het die huis geplunder en twee selfone gesteel voor hulle in sy motor weggery het," het Mbele gesê.
Die man het die polisie ontbied en die motor is na Ntuzuma nagespoor, waar 'n jaagtog ontstaan het.
"In hulle haas om te ontsnap het die verdagtes beheer oor die voertuig verloor en dit het gerol.
"Drie van die mans is op die toneel dood verklaar, terwyl twee ander onder polisiebewaking na 'n hospitaal geneem is. Die oorlewende verdagtes sal later op 'n aanklag van gewapende roof in die hof verskyn," het sy gesê.
gewapende roof KwaZulu-Natal
Agtjarige verdrink in rivier in Centurion
Misdaad in SA is onbeheerbaar en onkeerbaar, punt. En niks sal verander as daar GEEN leierskap van owerheidsweë se kant af kom nie. Daar moet werk geskep word en 'n TOTALE GESINDHEIDSVERANDERING moet van jongs af, soos vanaf laerskool by skoliere ingeskerp word. Ons leef huidig in 'n volmaakte INEPTOKRASIE. D.i. 'n vorm van regering waar die mees onbekwame om die kiesers te lei, verkies word deur die mees onbekwame om te produseer, en waar die bevolking wat die minste in staat is om hulself te onderhou, of op enige gebied suksesvol te wees, vergoed word met goedere en dienste… Lees meer »